Document ID: /roh_data/filtered/fineweb-2-filterrobots_roh.jsonl.gz/55421

La demonstraziun betg lubida è marschada tras la citad veglia. Quasi naginas da las persunas manifestantas hajan purtà mascrina ha relatà in reporter da l'agentura da novitads Keystone-SDA.
Tenor la polizia dal chantun èn radund 1'500 demonstrantas e demonstrants stads da la partida. La demonstraziun è per gronda part stada paschaivla. Tar il Schlossplatz ha la polizia dentant stuì far diever da gas lacrimogen cunter ils demonstrants. Quels avevan tenor indicaziuns da la polizia empruvà da survegnir access a la plazza. Gia enturn mezdi aveva ella controllà e tramess davent exponents dal moviment «Aktionsbündnis Aargau-Zürich für eine vernünftige Corona-Politik».
La polizia aveva appellà pliras giadas via Twitter d'evitar la citad d'Aarau. Tgi che sa participeschia a la demonstraziun sa rendia chastiabel. E quellas persunas che na portian nagina mascrina, pericliteschian betg mo sasez, mabain era ils auters.
Ord l'archiv
Er a Cuira avevi dà il mars protestas cunter las mesiras da corona.